ऑपरेशन थिएटर का होगा विस्तार
बड़े अस्पताल में ऑपरेशन थिएटर को विस्तार देना तय हुआ है। सर्जरी और आर्थो वार्ड में बेड संख्या और स्टाफ बढ़ाएंगे ताकि एक्सीडेंटल केस में घायल को समय पर उपचार मिले। हालांकि गंभीर केस होने पर अस्पताल प्रबंधन इंदौर, उदयपुर रैफर करेगा। अस्पताल में हर महीने 12 से 14 केस रैफर किए जाते हैं। ट्रामा सेंटर का बजट लैप्स होने के बाद अस्पताल प्रबंधन ओटी के डेवलपमेंट पर फोकस कर रहा है।
ऑपरेशन थिएटर में सीजर केस की संख्या हर महीने औसतन 150 से 165 रहती है। एक्सीडेंटल केस 110 से 115 होते हैं। ओटी में सर्जरी और आॅर्थो वार्ड में बेड संख्या 4-4 ही है। जो लंबे समय से स्थिर है। पिछले दिनों स्वास्थ्य संचालक डॉ. बीएन चौहान ने निरीक्षण में यहां विस्तार की जरूरत बताई थी। विभाग की ओर से बजट देने पर रजामंदी दी थी। अस्पताल प्रबंधन ने तय किया है सर्जरी और आर्थो के लिए नए 3-3 कक्षों को तैयार कराएंगे। जरूरी उपकरणों की डिमांड की जाना तय हुआ है। 35 से 40 लाख का बजट प्रस्तावित है। विस्तार के लिए वार्ड को ओटी क्षेत्र से जोड़कर एक समान तैयार किया जाना है।
‘ऑपरेशन थिएटर विस्तार का प्लान तैयार’
हमने ऑपरेशन थिएटर के विस्तार का प्लान तैयार कर लिया है। डायरेक्टर के नाम से प्रस्ताव भेज रहे हैं। विभाग के डायरेक्टर ने निरीक्षण में दोनों ब्रांचों के विस्तार के लिए कहा था। चिकित्सकीय सटाफ की डिमांड भेजेंगे। नए उपकरण, संसाधन मिलेंगे। डाॅ. एके मिश्रा, सिविल सर्जन मंदसौर
बजट लैप्स होने से फेल हुआ प्लान
इससे पहले अस्पताल में ट्रामा सेंटर निर्माण का प्लान तैयार हो चुका था। जमीन रिजर्व की जाने के बाद वित्तीय वर्ष 2014-15 में प्रारंभिक बजट की राशि 80 लाख रुपए इस्तेमाल नहीं की जा सकी और अंतत: पैसा लैप्स हो गया। हालांकि प्रशासन ट्रामा सेंटर को लेकर नए सिरे से बजट के प्रयास कर रहा है लेकिन अगले दिनों में ही स्थिति साफ हो सकेगी। कलेक्टर स्वतंत्रकुमारसिंह ने बताया इस दिशा में प्रयास हो रहे हैं। प्रशासन की ओर से स्वास्थ्य विभाग को मंदसौर में ट्रामा सेंटर की जरूरत के बारे में लिखा है।
बड़ा अस्पताल
hin_Deva hin_Deva hin_Deva hin_Deva hin_Deva hne_Deva hin_Deva awa_Deva